સારાંશ માટે દસ્તાવેજ: પ્રતીકાત્મક તસવીર

અમદાવાદના જિલ્લા શિક્ષણ અધિકારી રાકેશ વ્યાસે બહાર પાડેલા પરિપત્રમાં કહેવામાં આવ્યું છે કે વડા પ્રધાન નરેન્દ્ર મોદીના જન્મદિવસને શાળામાં ઊજવવો અને તેમાં 370ની કલમ તથા આર્ટિકલ 35A અંગે વાત કરવી.

વડા પ્રધાન નરેન્દ્ર મોદીનો જન્મદિવસ 17 સપ્ટેમ્બરના રોજ છે. એ સમયે ગુજરાતમાં તેની ઉજવણી થવાની છે. 

આ પરિપત્રમાં કહેવામાં આવ્યું છે કે સરકારી ગ્રાન્ટ લેતી શાળાઓ અને ગ્રાન્ટ ન લેતી હોય તેવી શાળાઓએ પણ કાર્યક્રમો આયોજિત કરવા. 

તેમાં જણાવ્યા મુજબ માધ્યમિક અને ઉચ્ચતર માધ્યમિક શાળાઓમાં 370 અને 35A અંગે વકતૃત્વ સ્પર્ધાઓ રાખવી, નિબંધ સ્પર્ધા રાખવી તથા નિષ્ણાતોનાં ભાષણ પણ રાખવાં. 

ઉપરાંત તેમાં કહેવામાં આવ્યું છે કે દરેક શાળાઓએ આયોજિત કરેલા કાર્યક્રમની તસવીરો શિક્ષણ નિયામકને મોકલી દેવી. 

પરિપત્ર પાછળનો ઉદ્દેશ શું છે? 

જિલ્લા શિક્ષણ અધિકારીએ બહાર પાડેલો પરિપત્ર

અમદાવાદના જિલ્લા શિક્ષણ અધિકારી રાકેશ વ્યાસે બીબીસી ગુજરાતી સાથે વાત કરતા કહ્યું કે આ પરિપત્રમાં કંઈ ખોટું નથી. 

તેમણે કહ્યું, "અમે જ કાર્યક્રમ કરવાની વાત કરી છે તેમાં કંઈ ખોટું નથી. દર વખતે શાળાઓમાં ચર્ચાતા વિષયો પર વાત થતી હોય છે."

"હાલના સમયમાં કલમ 370 અને 35A ચર્ચાતો મુદ્દો છે, દરેક ચર્ચાતા મુદ્દાની પ્રાર્થનામાં ચર્ચા થતી હોય છે."

"જેમાં આવા નિર્ણયો કોણ લઈ શકે, રાજ્ય કે કેન્દ્ર સરકાર આવી બાબતો વિશે વિદ્યાર્થીઓમાં જાગૃતિ આવે તે માટેનો આ પ્રયાસ."

વ્યાસના કહેવા પ્રમાણે આવનારા સમયમાં પાઠ્યપુસ્તકોમાં પણ ફેરફારો કરવા પડશે. હાલ જે 29 રાજ્યો લખાય છે, તેને હવે 28 કરવાં પડશે. જ્યારે કેન્દ્રશાસિત પ્રદેશો 7 હતા તે હવે 8 થશે. 

તેમણે કહ્યું, "આ અંગે વિદ્યાર્થીઓને માહિતી મળે તે માટે 17 સપ્ટેમ્બરે પ્રાર્થનામાં આવા કાર્યક્રમ રાખવાનું નક્કી થયું છે."

"17મી સપ્ટેમ્બરના આ કાર્યક્રમનો ઉદ્દેશ રાજકીય નથી પરંતુ વડા પ્રધાન અને સંસદ સાથે બાળકોને જોડી શકાય એ અંગેનો છે."

'રાજકીય છાપ ઊભી કરવાનો પ્રયત્ન'

પ્રતીકાત્મક તસવીર

જિલ્લા શિક્ષણ અધિકારીની વાત સાથે કેટલાક લોકો સહમત થતા નથી અને તેમાંના એક છે ભાવનગર યુનિવર્સિટીના ભૂતપૂર્વ કુલપતિ વિદ્યુત જોશી. 

જોશીના કહેવા પ્રમાણે બાળકોને જ્ઞાન આપવા વડા પ્રધાનનો જન્મદિવસ પસંદ કરવામાં આવ્યો છે. બીજી વાત એ છે કે કલમ 370 નાબૂદ થઈ નથી, તેના અનુચ્છેદ નાબૂદ થયા છે. 

તેઓ કહે છે, "આ એક રાજકીય સ્ટંટ છે. તમે બંધારણ જાણતા હોવ અને...\nદસ્તાવેજની સમાન ભાષામાં સારાંશ:
ગુજરાતમાં કલમ 370 અને આર્ટિકલ 35A પરનો એક સરકારી પત્ર ચર્ચાનું કેન્દ્ર બન્યો છે.